4 Mulopwe Solomone wabikele pa Isalela ense.+2 Bano bo badi bengidi bakatampe ba bulēme:* Azadia mwanā Zadoki+ wadi kitobo;3 Ediholefa ne Ahiya bana ba Shisha badi balembi;+ Yehoshafata+ mwanā Ahiluda wadi musoneki;4 Benaya+ mwanā Yehoyada wadi mukata wa kibumbo kya divita; ba Zadoki ne Abiatala+ badi babitobo;5 Azadia mwanā Natana+ wadi utala bampingakani; Zabude mwanā Natana wadi kitobo kadi mulunda na mulopwe;+6 Ahishala wadi utala ba mu njibo; ne Adonilama+ mwanā Abeda wadi utala boba batungīlwe mingilo ya kuningilwa.+7 Solomone wadi na bampingakani 12 ba kutala Isalela ense, badi baletela mulopwe ne ba mu njibo yandi byakudya. Muntu ne muntu wadi na kiselwa kya kuleta byakudya bya kweji umo pa mwaka.+8 Ano o majina abo: Mwanā Hula, mu ntanda ya ngulu ya Efelaimi;9 mwanā Dekele, mu Makaza, Shalabime,+ Bete-Shemeshe, ne Elone-Bete-Halane;10 mwanā Hesede, mu Alubote (wadi utala Soko ne ntanda yonso ya Hefele);11 mwanā Abinadaba, mu matēlo onso a Dola (Tafate mwanā Solomone waikele ke wandi mukaji);12 Baana mwanā Ahiluda, mu Tanake, Mekido,+ ne Bete-Sheane+ ense, udi kubwipi na Zaletane munshi mwa Yezelele, tamba ku Bete-Sheane kufika ne ku Abele-Mehola dya ku ntanda ya Yokemeame;+13 mwanā Ngebe, mu Lamote-Ngileade+ (wadi utala bibundi bya mapema bya Yaila+ mwanā Manase, bidi mu Ngileade;+ kadi wadi utala ne ntanda ya Alekoba,+ idi mu Bashane:+ bibundi bikatampe 60 bidi na mumbu ne mikabo ya mukuba);14 Ahinadaba mwanā Ido, mu Mahanaimi;+15 Ahimaza, mu Nafatale (wayete Basemati, mwana mukwabo wa Solomone ke wandi mukaji);16 Baana mwanā Hushai, mu Ashela ne Bealota;17 Yehoshafata mwanā Palua, mu Isakala;18 Shimei+ mwanā Ele, mu Benjemani;+19 Ngebe mwanā Udi, mu ntanda ya Ngileade,+ ne ntanda ya Shihone+ mulopwe wa bene Amole ne ya Oka+ mulopwe wa Bashane. Kadi kwadi ne mpingakani umo wadi utala bampingakani bonso mu ntanda’ya.20 Yuda ne Isalela badi bangi bininge pamo bwa musenga wa ku dijiba;+ badi badya batoma ne kusangala.+21 Solomone wadi ubikele malopwe onso tamba ku Munonga*+ kufika ne ku ntanda ya bene Fidishitia ne ku mukalo wa Edipito. Badi baleta mulambu ne kwingidila Solomone mu mafuku a būmi bwandi bonso.+22 Byakudya bya Solomone bya ku difuku ne difuku i bipimo bya kola* 30 bya bukula bupēla ne bipimo bya kola 60 bya bukula,23 bañombe 10 banune, bañombe 20 ba mu madyo, ne mikōko 100, kutentekela’po ne tumbalambala, tusha, bantengu, ne byoni binune.24 Mwanda wadi uludika bintu byonso buno bukila bwa Munonga,*+ tamba ku Tifisa kufika ne ku Ngaza,+ kubadila’mo ne balopwe bonso ba buno bukila bwa Munonga; kadi wadi na ndoe mu ntanda yonso, ku mitamba yonso.+25 Yuda ne Isalela baikala talala nyā, muntu ne muntu munshi mwa muñanza wandi ne munshi mwa kikuyu kyandi, tamba ku Dani kufika ne ku Bela-Sheba, mu mafuku onso a Solomone.26 Kadi Solomone wadi na bipopole 4 000* bya tubalwe twa makalo andi ne tubalwe* 12 000.+27 Bano bampingakani badi baleta byakudya bya Mulopwe Solomone ne bya boba bonso badi badya ku meza a Mulopwe Solomone. Ense wadi na kiselwa mu kweji wandi kadi wadi ulonga buninge amba kekwakabulwa kintu nansha kimo.+28 Kadi badi bāya ne na mebele a buluba ne biyombo ponso padi pasakilwa’byo tubalwe ne tubalwe tukutwa ku mpungu, muntu ne muntu mungya buvule bumutungīlwe.29 Penepo Leza wapa Solomone tunangu ne kusansanya mu ludingo lukatampe mpata ne bukatampe bwa mutyima* pamo bwa musenga wa ku mukunko wa dijiba.+30 Tunangu twa Solomone twadi tutabuke tunangu twa bantu bonso ba Kutunduka ne tunangu tonso twa Edipito.+31 Wadi na tunangu kupita bantu bonso, wa tunangu kupita Etana+ mwine Zela ne Hemana,+ Kalekole,+ ne Daleda, ne bana ba Mahole; ntumbo yandi yasambakana mu mizo+ yonso yadi koku ne koku.32 Wabundile* nkindi+ 3 000 kadi ñimbo+ yandi yadi 1 005.33 Wadi wisambila pa mityi, tamba ku mutyi wa sedele udi mu Lebanona kufika ne ku hisopa+ imena ku lubumbu; wadi wisambila pa banyema,+ pa byoni,*+ pa bintu bilandala,*+ ne pa mwita.34 Bantu ba mu mizo yonso badi bāya kwivwana tunangu twa Solomone, enka ne balopwe batamba ku ntanda yonso baivwene myanda ya tunangu twandi.+
lua_Latn